SET ปิดพุ่ง 5 จุด รับแรงหนุนหุ้นโรงไฟฟ้า – สื่อสาร ลุ้นพรุ่งนี้บวกต่อ แนวต้าน 1,650
SET ปิดบวก 5 จุด รับแรงหนุนหุ้นกลุ่มโรงไฟฟ้า – กลุ่มสื่อสารเด่น โบรกฯชี้พรุ่งนี้ตลาดฯมีลุ้นขึ้นต่อ ให้แนวรับ 1,630 แนวต้าน 1,645 - 1,650 จุด
31 ส.ค. 2564

โดยนักวิเคราะห์ กล่าวว่า ตลาดหุ้นไทยวันนี้ปรับตัวขึ้นในทิศทางเดียวกับตลาดต่างประเทศ ตลาดหุ้นในภูมิภาคเอเชียส่วนใหญ่บวก โดยเฉพาะตลาดเอเชียเหนือ หลังจากธนาคารกลางจีนจะอัดฉีดสภาพคล่อง 4 หมื่นล้านหยวน และเงินดอลลาร์สหรัฐฯอ่อนค่าลงอย่างต่อเนื่องหลังจากที่ธนาคารกลางสหรัฐฯ (เฟด) ไม่รีบปรับนโยบายด้านการเงินเร็ว ทำให้สินทรัพย์เสี่ยงต่างปรับตัวขึ้น แม้แต่ตลาดยุโรปเทรดบ่ายนี้ก็ปรับตัวขึ้น โดยเฉพาะตลาดหุ้นเยอรมนีขึ้นมาได้ดีตอบรับตัวเลขภาคแรงงานออกมาดี
ส่วนตลาดบ้านเราได้รับแรงหนุนจากหุ้นในกลุ่มโรงไฟฟ้าและกลุ่มสื่อสารขึ้นนำตลาดฯ ขณะที่หุ้นอื่นชะลอเพื่อรอการปรับน้ำหนักของ MSCI Rebalance วันนี้ และติดตามการอภิปรายไม่ไว้วางใจรัฐบาล ส่วนนอกประเทศติดตามตัวเลขการจ้างงานภาคเอกชนของสหรัฐฯ และตัวเลขการจ้างงานนอกภาคเกษตรของสหรัฐฯที่จะทยอยออกมา
สำหรับแนวโน้มการลงทุนในวันพรุ่งนี้ (1 ก.ย.) นักวิเคราะห์ กล่าวว่า ตลาดฯยังมีโอกาสปรับขึ้นต่อ พร้อมให้แนวรับ 1,630 จุด ส่วนแนวต้าน 1,645 – 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL มูลค่าการซื้อขาย 6,942.99 ล้านบาท ปิดที่ 114.00 บาท ลดลง 3.50 บาท
GULF มูลค่าการซื้อขาย 6,406.66 ล้านบาท ปิดที่ 41.75 บาท เพิ่มขึ้น 1.75 บาท
KBANK มูลค่าการซื้อขาย 3,809.29 ล้านบาท ปิดที่ 123.00 บาท ลดลง 0.50 บาท
PTT มูลค่าการซื้อขาย 3,772.61 ล้านบาท ปิดที่ 38.25 บาท ลดลง 0.50 บาท
INTUCH มูลค่าการซื้อขาย 3,755.56 ล้านบาท ปิดที่ 85.50 บาท เพิ่มขึ้น 2.25 บาท
 